Diari Oficial de la Generalitat Valenciana


Sumari del DOGV 8180, del 29-11-2017 (2017/10599)

ORDRE 21/2017, de 24 de novembre, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 26/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides als centres tecnològics de la Comunitat Valenciana en matèria d'R+D.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/11/24/21/dof/vci/html**

### Dades del document

Número de DOGV
:   8180

Data del DOGV
:   29-11-2017

Secció del DOGV
:   I. DISPOSICIONS GENERALS

Número del document
:   2017/10119


Data del document
:   24-11-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

ORDRE 21/2017, de 24 de novembre, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 26/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides als centres tecnològics de la Comunitat Valenciana en matèria d'R+D. [2017/10969]  
  
Per Ordre 26/2016, de 25 de novembre, de la Conselleria d'Economia Sostenible, Sectors Productius, Comerç i Treball, s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides als centres tecnològics de la Comunitat Valenciana en matèria d'R+D.  
Aquesta disposició inclou dos línies d'ajuda complementàries que es recullen en els capítols I i II del títol II. En el capítol I es preveuen les ajudes a projectes d'R+D independent desenvolupats pels centres tecnològics, mentre que les ajudes previstes en el capítol II estan dirigides a donar suport a altres activitats d'R+D, qualificades com a activitats d'acompanyament, i que es consideren necessàries per al desenvolupament dels projectes d'R+D.  
Si bé, gran part de l'activitat que en matèria d'R+D realitzen els centres tecnològics de la Comunitat Valenciana té cobertura sota l'Ordre 26/2016, de 25 de novembre, es considera necessari introduir una sèrie de millores en el text actual en relació amb les ajudes previstes en el capítol II del títol II que permeten respondre de manera més eficaç a l'objectiu de transformació del model productiu de la Comunitat Valenciana a través d'un sistema d'innovació que fonamente la seua eficàcia en principis orientats a l'èxit dels màxims resultats en l'àmbit de l'economia productiva, objectius recollits en el Pla Estratègic de Subvencions de la Conselleria d'Economia Sostenible, Sectors Productius, Comerç i Treball, 2016-2018.  
En aquest sentit, es proposa modificar el capítol II del títol II de les bases reguladores per a incloure com a actuacions objecte d'ajuda totes aquelles activitats d'R+D independent que contribuïsquen a potenciar la capacitat per a desenvolupar excel·lència en matèria d'R+D dels centres tecnològics de la Comunitat Valenciana, i dóna cabuda, entre altres, a totes les activitats incloses en l'apartat 2.1.1 de la comunicació de la Comissió -marc comunitari sobre ajudes estatals de recerca i desenvolupament i innovació-, de 27 de juny de 2014 (2014/C 198/01), com a activitats de caràcter no econòmic d'un organisme d'investigació; d'altra banda, s'ha considerat més idoni introduir-hi nous criteris d'atorgament de les ajudes de manera que l'import s'establisca en funció de l'impacte dels resultats obtinguts pels centres tecnològics a favor de les empreses de la Comunitat Valenciana i del grau d'èxit a àmbit nacional i europeu com a organismes al servei d'una economia de la innovació valenciana, incloent-hi, a més, que, per al mesurament de l'impacte, es tinguen en compte no sols els resultats aconseguits per cada centre tecnològic sinó també la seua situació respecte a la resta de centres tecnològics de la Comunitat Valenciana sol·licitants d'ajuda en cada convocatòria. Com a conseqüència de les modificacions proposades, és necessari modificar, així mateix, l'article referit a la presentació de les sol·licituds, el de despeses subvencionables i el de l'acumulació d'ajudes.  
Es fa constar que la present norma no està inclosa com una de les iniciatives reglamentàries a tramitar per aquesta conselleria en el marc del Pla Normatiu de l'Administració de la Generalitat 2017, aprovat per l'Acord del Consell de 17 de febrer de 2017, a causa del succeir posterior de la necessitat que l'ha inspirat, i, així mateix, que la seua elaboració s'ha adequat als principis previstos en l'article 129 de la Llei 39/2015, d'1 d'octubre, del procediment administratiu comú de les administracions públiques.  
Per tot això, de conformitat amb el que disposa l'article 165.1 de la Llei 1/2015, de 6 de febrer, de la Generalitat, en relació amb l'article 8 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i les competències atribuïdes pel Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 2 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener, del Consell, i de conformitat amb el Consell Jurídic Consultiu de la Comunitat Valenciana,  
  
  
  
ORDENE  
  
Article únic. Articles modificats  
Es modifiquen els articles 5, 12, 23, 24, 25 i 27 de l'Ordre 26/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides als centres tecnològics de la Comunitat Valenciana en matèria d'R+D, que quedaran redactats com s'indica en cada un dels apartats de l'annex; així mateix, en concordança amb els preceptes modificats, es modifica l'índex i la denominació del capítol II del títol II.  
  
DISPOSICIÓ ADDICIONAL  
  
Única. Regla de no despesa pública  
L'aplicació i el posterior desplegament d'aquesta ordre no podrà tindre incidència pressupostària, sense perjuí de les possibles convocatòries que puguen resoldre's d'acord amb la consignació pressupostària que s'establisca en el corresponent exercici.  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 24 de novembre de 2017  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ  
  
  
  
ANNEX  
Preceptes afectats per la modificació parcial de l'Ordre 26/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), dirigides als centres tecnològics de la Comunitat Valenciana en matèria d'R+D  
  
Un. L'apartat 5, subapartat b, de l'article 5, Sol·licituds, queda redactat de la manera següent:  
«Article 5. Sol·licituds  
b) Memòria del projecte segons el model disponible en l'adreça d'internet de l'IVACE: http://www.ivace.es, o bé incorporat a la mateixa sol·licitud d'ajuda. La memòria servirà de referent per a aplicar els criteris de valoració, d'ací que un defectuós o deficient ompliment, o la seua difícil comprensió, generarà una minusvaloració del projecte o, fins i tot, una denegació de la sol·licitud.  
Per a les ajudes previstes en el capítol II del títol II d'aquesta ordre s'haurà d'aportar -com a annex a la memòria- una declaració d'indicadors de resultats de l'activitat del centre tecnològic sol·licitant.»  
  
  
Dos. Es modifica l'apartat 1 de l'article 12, Acumulació d'ajudes, que queda redactat de la manera següent:  
«1. Els costos associats als projectes subvencionats pels programes inclosos en el capítol I del títol II d'aquesta ordre no podran rebre simultàniament ajudes en el marc de la respectiva convocatòria i d'altres procedents d'aquesta o una altra administració o ens públic; en cas de concurrència amb altres ajudes per als mateixos costos subvencionables, quedarà sense efecte la ja concedida per l'IVACE, excepte renúncia expressa a la ja concedida per l'altra entitat.»  
  
Tres. Es modifica la denominació del capítol II del títol II, que passa a ser:  
«Ajudes dirigides a potenciar l'activitat i la capacitat per a desenvolupar excel·lència en matèria d'R+D dels centres tecnològics de la Comunitat Valenciana», i en coherència es modifica l'índex en aquests mateixos termes.  
  
Quatre. Se substitueix el contingut de l'article 23, Objectiu, per aquest que s'indica a continuació:  
«Aquesta actuació persegueix donar suport a l'activitat de caràcter no econòmic desenvolupada pels centres tecnològics de la Comunitat Valenciana dirigida a facilitar la identificació de necessitats en matèria d'R+D dels sectors productius de la Comunitat Valenciana, generar coneixement i tecnologia que responga a les necessitats identificades i facilitar la difusió i transferència dels resultats de les investigacions a les empreses valencianes.»  
  
Cinc. Es modifica l'apartat 2 de l'article 24, Requisits dels projectes objecte d'ajuda i tipologia de les actuacions, que queda redactat de la manera següent:  
«2. Es donarà suport als projectes inclosos en un pla d'actuació anual que incloga el desenvolupament d'una sèrie d'activitats seleccionables que s'indiquen a continuació:  
a) Activitats primàries dels centres tecnològics, en particular:  
- Activitats d'identificació, anàlisi i definició de línies d'R+D.  
  
- Activitats de generació de coneixement i tecnologia.  
- Activitats de difusió de resultats de les investigacions de forma no discriminatòria i no exclusiva.  
b) Activitats de transferència de coneixements sempre que els beneficis que pogueren generar-se per aquestes activitats tornen a invertir-se en activitats primàries del centre tecnològic.  
c) Activitats de millora de les infraestructures d'investigació: adquisició de béns d'equip o instrumental de caràcter científic que siguen necessaris per al desenvolupament de les activitats previstes en els apartats a i b.»  
  
Sis. Amb la inclusió d'un nou subapartat en l'apartat 2 de l'article 25, Despeses subvencionables, es transcriu a continuació la nova redacció d'aquell:  
«2. Les tipologies de costos que es podran considerar com a subvencionables són les que figuren a continuació, sense perjuí que les respectives convocatòries puguen excloure o limitar alguna d'aquelles, o dels conceptes que engloben:  
a) Despeses del personal en plantilla del beneficiari que estiga directament involucrat en les activitats objecte d'ajuda.  
b) Despeses en serveis externs necessaris per al desenvolupament de les activitats, sempre que estiguen imputades en exclusiva a aquestes i que es vinculen a aquestes inequívocament. Així mateix, s'inclou en aquest concepte el cost de la realització d'informes d'auditoria sobre els comptes justificatius de la despesa.  
c) Inversions en equipament d'experimentació i per al desenvolupament de prototips competitius associats als projectes d'R+D, així com adaptacions necessàries per a la instal·lació d'aquests.  
d) Despeses indirectes consistents en despeses generals de funcionament i de personal propi de gestió i administració necessaris per a l'execució de les activitats.  
e) Altres despeses directament relacionades amb les activitats i degudament justificades.»  
  
Set. Es modifica l'article 27, Criteris d'atorgament de les ajudes, que queda redactat de la manera següent:  
«L'ajuda concedida a cada pla d'actuació s'establirà en funció de l'impacte dels resultats obtinguts pels centres tecnològics sol·licitants a favor de les empreses de la Comunitat Valenciana i del seu grau d'èxit a àmbit nacional i europeu com a organismes al servei d'una economia de la innovació valenciana. Per al mesurament de l'impacte es tindrà en compte no sols els resultats aconseguits pel centre tecnològic sinó també la seua situació respecte al col·lectiu sol·licitant en cada convocatòria.  
  
Seran criteris d'atorgament de l'ajuda, sobre un total de 100 punts:  
  
a) Impuls a la cooperació entre centres d'investigació i empreses de la Comunitat Valenciana. Efecte tractor d'R+D+i per a les empreses de la Comunitat Valenciana (puntuació màxima: 23 punts).  
b) Demanda tecnològica i d'R+D+i de valor afegit a la Comunitat Valenciana (puntuació màxima: 47 punts).  
c) Excel·lència investigadora. Complementarietat amb altres iniciatives nacionals i internacionals (puntuació màxima: 30 punts).  
Així mateix, com a mesures d'actuació per a afavorir la qualitat de l'ocupació i les condicions de treball, la igualtat d'oportunitats entre dones i homes, la sostenibilitat mediambiental i la integració social i laboral de les persones amb diversitat funcional, les convocatòries de subvencions establiran com a valoració addicional la que resulte de l'aplicació dels criteris socials, entre aquests:  
d) Qualitat de l'ocupació i de les condicions de treball. Puntuació màxima grup 5 punts.  
e) Perspectiva de gènere. Puntuació màxima grup 3 punts.  
f) Diversitat funcional i altres col·lectius desfavorits. Puntuació màxima grup 2 punts.  
g) Medi ambient. Puntuació màxima grup 2 punts.»


Còpia Permalink ELI